રાજકોટ: વિધાનસભાની ચૂંટણી પૂર્વે રાજકોટ કોંગ્રેસનું ઘર સળગવા લાગ્યું છે. મુખ્યમંત્રી વિજય રૂપાણી સાથે જે સીધા જંગમાં ઉતર્યા છે એવા ધારાસભ્ય ઇન્દ્રનીલ રાજ્યગુરુ સામે અસંતુષ્ટો હવે ખુલ્લેઆમ મેદાને ઉતર્યા છે. ઇન્દ્રનીલ રાજ્યગુરુ ટીમ એમએલએના નામથી અલગથી પોતાનો ચોકો જમાવી રહ્યા છે. તેવા કચવાટ સાથે ઇન્દ્રનીલથી નારાજ કાર્યકરો અને આગેવાનોએ સર્કિટહાઉસમાં મિટિંગ યોજી હતી. ત્યારે ઇન્દ્રનીલે જણાવ્યું હતું કે, પાર્ટીમાંથી કચરો નિકળી જશે.